Manuel Salgado González

Manuel Norberto Salgado González, nado no Outeiro (Rodeiro) o 17 de marzo de 1947, é un empresario e político galego

 Traxectoria 
Empresario de hostalaría.  Foi elixido concelleiro de Rodeiro por Unidade Galega nas primeiras eleccións democráticas. Militante do PSdeG-PSOE, nas municipais de 1991 regresou á política como concelleiro do PSOE, manténdose como tal ata 2003. Escindiuse do partido ao perder as primarias fronte a José Benito Vence Deza. Nas municipais de 2003 presentouse por Democracia Progresista Galega, obtendo 2 concelleiros, os mesmos que conseguiu en 2007 encabezando a candidatura de Independentes de Rodeiro. Foi elixido alcalde grazas a un pacto co PSdeG-PSOE e o BNG. Nas municipais de 2011 encabezou a candidatura AEIR e foi o único elixido da lista, e nas municipais de 2015 volveu encabezar a lista de IDR, sendo novamente o único elixido da candidatura.

 Véxase tamén 
 Outros artigos 
Eleccións municipais en Rodeiro

 Ligazóns externas 
 Entrevista a Manuel Salgado González
 Outra entrevista.

Categoría:Alcaldes de Rodeiro
Categoría:Alcaldes de Galicia durante a democracia
Categoría:Nados en Rodeiro
Categoría:Nados en 1947
Categoría:Personalidades de Galicia sen imaxes